Държавен вестник, бр. 49, 2018 г., стр. 29

БРОЙ  49	
Д Ъ Р Ж А В Е Н  В Е С Т Н И К 	
СТР.  29  
б) изискванията за предоставяне на ин-
формация за опасни вещества и смеси по 
веригата на доставки, потребителите надолу 
по веригата, обмен на данни, регистрация, 
разрешаване или ограничаване на вещества 
в самостоятелен вид, в смеси и в изделия 
съгласно Регламент REACH;
в) изискванията за нотификация на кла-
сификацията и етикетирането на пускани на 
пазара опасни вещества и смеси съгласно 
Регламент CLP;
г) изискванията за предоставяне на ин-
формация за износа и вноса на опасните 
вещества, смеси и изделия в обхвата на 
Регламент (ЕС) 649/2012 (PIC);
д) изискванията, свързани със забраната, 
ограничаване на производството, пускане-
то на пазара и употребата, предоставянето 
на информация за устойчиви органични 
замърсители в обхвата на Регламент (ЕО) 
850/2004 (POPs);
е) удостоверяване на биоразградимостта 
на повърхностноактивни вещества в съста-
ва на детергенти съгласно Регламент (ЕО) 
648/2004;
ж) изискванията, свързани с ограничаване 
или забрана на производството, пускането 
на пазара или износа на живак, живачни 
съединения и смеси на живака, продукти, 
съдържащи живак, или процеси, включващи 
употребата на живак или живачни съеди-
нения, съгласно Регламент (ЕС) 2017/852 
относно живака;
9. промишленото замърсяване по отно-
шение на:
а) изпълнението на програми за отстра-
няването на щети върху околната среда, 
настъпили от минали действия или без-
действия на държавата, при приватизация 
(ако има такава);
б) изпълнението от условията в издадените 
комплексни разрешителни;
в) изпълнението от операторите на задъл-
женията им по ЗОПОЕЩ, вкл. по прилагане 
на постановените с издадени заповеди пре-
вантивни/оздравителни мерки;
г) изпълнението на изискванията на гла-
ва седма, раздел I от ЗООС от операторите 
на предприятия с нисък и с висок рисков 
потенциал;
10. промишлените източници на шум по 
отношение на: 
а) съответствието на нивата на шума по 
границите на производствената площадка 
и в местата на въздействие с нормативно 
определените гранични стойности на пока-
зателите за шум в околната среда;
б) спазването на условията за извършване 
на собствени периодични или контролни 
измервания на шум;
в) техническите средства за намаляване 
на вредното въздействие на шума; 
11. генетично модифицираните организми 
(ГМО) в контролирани условия и освобожда-
ването им в околната среда по отношение на:
а) спазването на условията от разрешения, 
издадени по ЗГМО;
б) наличието на ГМО в противоречие 
със ЗГМО;
12. доброволните ангажименти по чл. 132 
от ЗООС по отношение на:
а) спазването на приложимите правни 
изисквания, свързани с околната среда, от 
организации, регистрирани по схемата на 
Общността за управление по околна среда 
и одит (EMAS);
б) съответствието на продукти с еко-
маркировката на Европейския съюз (ЕС) с 
критериите за съответната продуктова група;
в) употребата на логото на EMAS и еко-
маркировката на ЕС.
(2) При осъществяване на функциите по 
последващ контрол РИОСВ извършва провер-
ки „на място“ и по документи за изпълнение 
на дадени предписания за привеждане в 
съответствие с изискванията на законода-
телството по опазване на околната среда. 
Чл. 17. (1) При изпълнение на правомо-
щията си по осъществяване на превантивен, 
текущ и последващ контрол длъжностните 
лица от РИОСВ:
1. извършват самостоятелни и/или съв-
местни проверки, съставят предупредителни 
и констативни протоколи, дават предписа-
ния със срокове и отговорници, контроли-
рат тяхното изпълнение, изискват и имат 
право да получават справки, документи и 
писмени обяснения от представителите на 
проверяваните обекти съгласно действащото 
законодателство;
2. съставят актове за установяване на 
административни нарушения съобразно 
предоставената им компетентност;
3. имат право на свободен достъп до всич-
ки обекти на територията на съответната 
РИОСВ за извършване на проверка;
4. имат право да изискват и да получат 
съдействие от държавните и общинските 
органи, организации, юридически и физи-
чески лица;
5. участват и съдействат при създаването и 
функционирането на Националната система 
за мониторинг на околната среда в рамките 
на правомощията си;
6. участват в съвместни проверки с други 
контролни органи в планирани от Европей-
ската агенция по химикали пилотни и ко-
ординирани тематични европейски проекти 
за контрол;
7. прилагат принудителни администра-
тивни мерки съобразно предоставените им 
компетенции.